θεος τυχαν αγαθαν. εδοξε ται πολει των δελφων εν αγοραι τελειωι συν ψαφοις ταις εννομοις επειδη κλεοδωρος και θρασυβουλος οι θεοξενιδα φενεαται παραγενομενοι ποθ αμε επιδειξεις εποιησαντο τωι θεωι δια τος μουσικας τεχνας εν αις και ευδοκιμουν προφερομενοι αριθμους των αρχαιων ποιηταν οι ησαν πρεποντες ποτι τε τον θεον και ταν πολιν αμων ετι δε και ταν ενδαμιαν και αναστροφαν και διδασκαλιαν των παιδων εποιησαντο αξιως αυσωτων τε και τας ιδιας πατριδος και τας αμετερας πολιος -- αγαθαι τυχαι δεδοχθαι ται πολει των δελφων επαινεσαι κελοδωρον και θρασυβουλον επι τε ται αναστροφαι και ται φιλοτιμιαι αι τυγχανοντι εχοντες εν τωι επιταδευματι και ειμεν αυτοις και εκγονοις παρα τας πολιος των δελφων προξενιαν προμαντειαν προδικιαν ασυλιαν ατελειαν προεδριαν εμ πασι τοις αγωνοις οις α πολις τιθητι ειμεν δε αυτοις και γας και οικιας ενκτησιν και τα αλλα τιμια παντα οσα και τοις αλλοις προξενοις και ευεργεταις τας πολιος των δελφων. αρχοντος αμυντα βουλευοντων ταν πρωταν εξαμηνον κλεωνος του διονυσιου ξενοκριτου του στησιμενεος γραμματευοντος μνασιδαμου του ξενοκριτου.
Phokis — Delphi — ca. 118 BC — SDGI 2726
 ca. 118 BC 